stanford-oval/wikipedia huggingface dataset:
ולדיסלב רדימוב
סטטיסטיקה > סטטיסטיקת משחק > מועדונים

| מועדון | עונה | ליגה> הופעות | ליגה> שערים | גביע> הופעות | גביע> שערים | אירופה> הופעות | אירופה> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- |
| סמנה-סאטורן | ‏1992 | 1 | 0 | 0 | 0 | 0 | 0 | 1 | 0 |
| סמנה-סאטורן | סך הכל | 1 | 0 | 0 | 0 | 0 | 0 | 1 | 0 |
| צסק"א-ד' מוסקבה | ‏1992 | 18 | 1 | 0 | 0 | 0 | 0 | 18 | 1 |
| צסק"א-ד' מוסקבה | ‏1993 | 16 | 4 | 0 | 0 | 0 | 0 | 16 | 4 |
| צסק"א-ד' מוסקבה | סך הכל | 34 | 5 | 0 | 0 | 0 | 0 | 34 | 5 |
| צסק"א מוסקבה | 1992 | 1 | 0 | 0 | 0 | 0 | 0 | 1 | 0 |
| צסק"א מוסקבה | 1993 | 3 | 1 | 0 | 0 | 0 | 0 | 3 | 1 |
| צסק"א מוסקבה | 1994 | 27 | 4 | 3 | 1 | 2 | 1 | 32 | 6 |
| צסק"א מוסקבה | 1995 | 27 | 5 | 2 | 0 | 0 | 0 | 29 | 5 |
| צסק"א מוסקבה | 1996 | 12 | 4 | 1 | 0 | 0 | 0 | 13 | 4 |
| צסק"א מוסקבה | סך הכל | 70 | 14 | 6 | 1 | 2 | 1 | 78 | 16 |
| ריאל סרגוסה | 1996/97 | 25 | 2 | 0 | 0 | 0 | 0 | 25 | 2 |
| ריאל סרגוסה | 1997/98 | 24 | 2 | 0 | 0 | 0 | 0 | 24 | 2 |
| ריאל סרגוסה | 1998/99 | 4 | 0 | 0 | 0 | 0 | 0 | 4 | 0 |
| ריאל סרגוסה | סך הכל | 53 | 4 | 0 | 0 | 0 | 0 | 53 | 4 |
| דינמו מוסקבה | 1999 | 22 | 2 | 3 | 0 | 0 | 0 | 25 | 2 |
| דינמו מוסקבה | סך הכל | 22 | 2 | 3 | 0 | 0 | 0 | 25 | 2 |
| ריאל סרגוסה | 1999/00 | 10 | 1 | 0 | 0 | 0 | 0 | 10 | 1 |
| ריאל סרגוסה | 2000/01 | 0 | 0 | 0 | 0 | 0 | 0 | 0 | 0 |
| ריאל סרגוסה | סך הכל | 10 | 1 | 0 | 0 | 0 | 0 | 10 | 1 |
| לבסקי סופיה | 2000/01 | 3 | 1 | 0 | 0 | 0 | 0 | 3 | 1 |
| לבסקי סופיה | סך הכל | 3 | 1 | 0 | 0 | 0 | 0 | 3 | 1 |
| קריליה סובייטוב סמרה | 2001 | 13 | 1 | 2 | 0 | 0 | 0 | 15 | 1 |
| קריליה סובייטוב סמרה | 2002 | 29 | 2 | 2 | 1 | 3 | 1 | 34 | 4 |
| קריליה סובייטוב סמרה | סך הכל | 42 | 3 | 4 | 1 | 3 | 1 | 49 | 5 |
| זניט סנקט פטרבורג | 2003 | 21 | 3 | 8 | 4 | 0 | 0 | 29 | 7 |
| זניט סנקט פטרבורג | 2004 | 19 | 3 | 5 | 1 | 5 | 1 | 29 | 5 |
| זניט סנקט פטרבורג | 2005 | 24 | 2 | 4 | 0 | 13 | 0 | 41 | 2 |
| זניט סנקט פטרבורג | 2006 | 27 | 0 | 5 | 1 | 0 | 0 | 32 | 1 |
| זניט סנקט פטרבורג | 2007 | 16 | 1 | 2 | 0 | 6 | 0 | 24 | 1 |
| זניט סנקט פטרבורג | 2008 | 3 | 0 | 1 | 0 | 1 | 0 | 5 | 0 |
| זניט סנקט פטרבורג | סך הכל | 111 | 9 | 25 | 6 | 25 | 1 | 161 | 16 |
| סך הכל בקריירה | סך הכל בקריירה | 346 | 39 | 38 | 8 | 30 | 3 | 414 | 50 |
סטטיסטיקה > סטטיסטיקת משחק > נבחרת

במדי נבחרת רוסיה הוא השתתף ב-34 (33 מהם רשמיים) משחקים בהן הבקיע 4 שערים (3 מהם במשחקים רשמיים) ב-17 ניצחונות, 10 תוצאות תיקו ו-7 הפסדים.
סטטיסטיקה > סטטיסטיקת אימון

| מועדון | מדינה | תחילת כהונה | סוף כהונה | תוצאות> משחקים | תוצאות> ניצחונות | תוצאות> תיקו | תוצאות> הפסדים | תוצאות> שערי זכות | תוצאות> שערי חובה | תוצאות> יחס שערים | תוצאות> % |
| --- | --- | --- | --- | --- | --- | --- | --- | --- | --- | --- | --- |
| זניט-2 סנקט פטרבורג | רוסיה רוסיה | 1 ביולי 2013 | 13 ביוני 2017 | 138 | 51 | 40 | 47 | 226 | 191 | +35 | 36.96 |
| זניט-2 סנקט פטרבורג | רוסיה רוסיה | 5 בספטמבר 2018 |  | 61 | 25 | 13 | 23 | 89 | 68 | +21 | 40.98 |
| סך הכל | סך הכל | סך הכל | סך הכל | 199 | 92 | 58 | 89 | 315 | 259 | +56 | 46.23 |
תארים

ליגת העל הרוסית
אליפות: 1 (2007)
סגנות: 1 (2003)
ליגת העל הבולגרית
אליפות: 1 (2000/01)
גביע רוסיה
גמר: 1 (1998/99)
קופה דל ריי
זכייה: 1 (2000/01)
גביע ליגת העל הרוסית
זכייה: 1 (2003)
גביע אופ"א
זכייה: 1 (2008)
הסופר קאפ האירופי
זכייה: 1 (2008)
ליגת הכדורגל המקצוענית, מערב
סגנות: 1 (2014/15)
הערות שוליים

↑  "12 са "сините" легионери през този сезон" (בבולגרית). Sofia, Bulgaria: 7sport.net. 12 במאי 2001. אורכב מ-המקור ב-4 במרץ 2016. נבדק ב-17 בספטמבר 2015. {{cite web}}:  (עזרה)
↑  ליגת העל הרוסית בכדורגל, ליגת הכדורגל המקצוענית של רוסיה, לה ליגה
↑  הגביע הרוסי בכדורגל, גביע הליגה הרוסית
↑  גביע מחזיקות הגביע, הליגה האירופית, גביע אינטרטוטו, הסופר קאפ האירופי
זיגפריד רספ

| --- | --- |
אין תמונה חופשית
 לידה:  10 בינואר 1898 מינכן, הקיסרות הגרמנית הקיסרות הגרמנית
 פטירה:  2 בספטמבר 1968 (בגיל 70) מורנאו אם סטפאלסה, גרמניה המערבית גרמניה המערבית
 מדינה:  גרמניה 
 השתייכות:   צבא הקיסרות הגרמנית  רייכסווהר ורמאכט ורמאכט
 תקופת הפעילות:  1915–1945 (כ־30 שנה)
 דרגה:   גנרל חיל הרגלים (ורמאכט)
 תפקידים בשירות
 מפקד הדיוויזיה ההררית ה-3 מפקד הדיוויזיה ה-335 מפקד דיוויזיית הסער ה-78 מפקד הארמייה ה-19 מפקד הקורפוס ה-31
 פעולות ומבצעים
 מלחמת העולם הראשונה מלחמת העולם השנייה
 עיטורים
   צלב האבירים של צלב הברזל   צלב הברזל דרגה ראשונה   צלב הברזל דרגה שנייה
 
גנרל חיל הרגלים זיגפריד רספ (בגרמנית Siegfried Rasp;‏ 10 בינואר 1898 – 2 בספטמבר 1968) היה מפקד בכיר בוורמאכט שפיקד על כוחות במלחמת העולם השנייה.
ביוגרפיה > תחילת דרכו

רספ נולד ב-10 בינואר 1898 במינכן שהשתייכה לקיסרות הגרמנית. ב-6 בספטמבר 1915, בעיצומה של מלחמת העולם הראשונה, הוא התגייס כצוער לצבא הבווארי. הוא סופח לרגימנט הרגלים הבווארי ה-1 ("המלך"), ולחם בשורותיו במלחמת העולם הראשונה. ב-24 ביוני 1916 הועלה לדרגת לויטננט, ובינואר 1917 מונה לשליש של הרגימנט. לאחר המלחמה עם פירוקו של הצבא הקיסרי, עבר לשרת בצבא הגרמני החדש הרייכסווהר, וב-5 במאי 1919 סופח לרגימנט הרובאים ה-41 (הבווארי), ובאביב 1920 מונה לשליש ברגימנט הרובאים ה-42 (הבווארי). ב-1 באפריל 1925 הוא הועלה לדרגת אובר לויטננט, ובמקביל מונה לשליש ברגימנט החי"ר ה-19 (הבווארי).
ב-1 באוקטובר הועבר למטכ"ל של הדיוויזיה ה-7 במינכן. ב-1 בפברואר 1933 הועלה לדרגת האופטמן. ב-1 ביולי 1934 הוא קיבל תפקיד של מדריך לטקטיקה במכון המלחמה, וב-1 באפריל 1936 הועלה לדרגת מיור. ב-10 בנובמבר 1938 מונה לקצין במטכ"ל של הדיוויזיה ה-17.
ביוגרפיה > מלחמת העולם השנייה

בתחילת מלחמת העולם השנייה הוא לקח חלק במערכה בפולין. ב-1 בינואר 1940 הוא קיבל תפקיד של מדריך צבאי בדרזדן. ב-20 ביוני הוא הועבר למטכ"ל של הארמייה השביעית. ב-1 ביולי 1941 הוא הועלה לדרגת אוברסט. ב-15 במאי 1942 הוא מונה לראש המטה הכללי של הקורפוס ה-23. ב-26 באוגוסט 1943 הוא מונה למפקד הדיוויזיה ההררית ה-3, והחזיק בתפקיד עד 10 בספטמבר של אותה שנה עת מונה למפקד הדיוויזיה ה-335. ב-1 בנובמבר הוא הועלה לדרגת גנרל-מיור, ב-15 באפריל 1944 הוענק לו עיטור צלב האבירים של צלב הברזל. ב-1 במאי 1944 הוא הועלה לדרגת גנרל-לוטננט, וב-12 ביולי של אותה שנה הוא קיבל פיקוד על דיוויזיית הסער ה-78. ב-1 בדצמבר 1944 הוא הועלה לדרגת גנרל חיל הרגלים. ב-15 בדצמבר הוא קיבל פיקוד על הארמייה ה-19 שהייתה חלק מקבוצת ארמיות אוברריין, ופיקד עליה במהלך מבצע נורדווינד. ב-15 בפברואר 1945 הוא מסר את הפיקוד על הארמייה להרמן פוירטש. החל מ-27 במרץ של אותה שנה הוא פיקד על הקורפוס ה-31, עד שנפל בשבי בסוף המלחמה.
ביוגרפיה > אחריתו

רספ שוחרר מהשבי ב-26 בפברואר 1948, ולאחר המלחמה התגורר בעיר מורנאו אם סטפאלסה בגרמניה המערבית עד מותו ב-2 בספטמבר 1968 והוא בן 70.
הערות שוליים

↑  הצבא הבווארי, כמו שאר הצבאות של הנסיכויות והממלכות הגרמניות באותם ימים, היה חלק מצבא הקיסרות הגרמנית, והיה כפוף למטכ"ל הקיסרי. עם זאת, הצבא הבווארי נהנה מזכויות יתר שהיו שמורות רק לצבא הפרוסי, ובין היתר החזיק מטכ"ל עצמאי.
| --- | --- |
בקרת זהויות :  GND: 1031772197  ISNI: 0000 0004 0170 2434  VIAF: 296218504   WorldCat (עם VIAF): 296218504
וינס סנואוברגר

וינסנט ק. סנואוברגר (באנגלית: Vincent K. Snowbarger; נולד ב-16 בספטמבר 1949) הוא פוליטיקאי לשעבר ומשפטן אמריקאי, שכיהן כחבר בית הנבחרים של ארצות הברית מטעם מחוז הקונגרס השלישי של מדינת קנזס במשך תקופת כהונה אחת, בין השנים 1997–1999. סנואוברגר חבר המפלגה הרפובליקנית.
ביוגרפיה

סנואוברגר נולד בקאנקקי (אנ') שבצפון-מזרח אילינוי. הוא סיים את לימודיו באוניברסיטת דרום נצרת (Southern Nazarene University) בשנת 1971 עם תואר ראשון, ובשנת 1974 השלים באוניברסיטת אילינוי באורבנה-שמפיין לימודי תואר שני. כעבור שלוש שנים, ב-1977, קיבל תואר שני נוסף במשפטים, אחרי שלימודיו בבית הספר למשפטים של אוניברסיטת קנזס הגיעו לידי גמר. לזמן מה אף היה פרופסור במוסד להשכלה גבוהה בשם "MidAmerica Nazarene University", השוכן באוליית'ה. בשנים 1977–1996 עבד כעורך דין בקליניקה משפטית פרטית וכפרופסור חבר.
משנת 1985 ועד 1996 היה חבר בית הנבחרים של קנזס וייצג מחוז בחירה שבסיסו באוליית'ה. בין השנים 1992–1996 הוא היה מנהיג סיעת הרוב בבית הנבחרים המדינתי. הוא נבחר אל הקונגרס של ארצות הברית ב-1996, והחל לייצג את מחוז הקונגרס השלישי של קנזס בבית הנבחרים של ארצות הברית. הוא הושבע לתפקידו בינואר 1997, והחליף את ג'ן מאיירס שפרשה לאחר תריסר שנים.
אף על פי שבאורח היסטורי מחוז הקונגרס השלישי של קנזס הוא מעוז רפובליקני ברור, באופן מסורתי הרפובליקנים במחוז נחשבו למתונים. עם זאת, לסנואוברגר היה דפוס הצבעה שמרני במובהק, במיוחד בסוגיות הנוגעות לחברה ולכלכלת ארצות הברית. בבחירות 1998, יריבו מהמפלגה הדמוקרטית והתובע המחוזי לשעבר במחוז ג'ונסון, דניס מור, תייג את סנואוברגר כשמרני יתר על-המידה תוך ניצול הפיצול האידאולוגי בתוך המפלגה הרפובליקנית בין השמרנים למתונים. ביום הבחירות הכלליות גבר מור על סנואוברגר בפער של כארבעה אחוזים מקולות הבוחרים.
במהלך נשיאותם של ג'ורג' ווקר בוש וברק אובמה בשנים 2002–2013, סנואוברגר מילא תפקידים שונים בתאגיד עירבון קצבאות הפנסיה (Pension Benefit Guaranty Corporation), סוכנות ממשלתית בבעלות הממשלה הפדרלית של ארצות הברית. הוא שימש כמנהל בפועל של הסוכנות פעמיים בזמן שנשיא ארצות הברית מינה מנהל חדש. הוא שימש גם כסגן מנהל לענייני תפעול (2009–2012) ויועץ בכיר למדיניות חוץ (2012–2013).
בין השנים 2013-2016 היה פעיל בעסקי הנדל"ן. מאז 2016 הוא בגמלאות.
הערות שוליים

↑  וינס סנואוברגר, באתר המדריך הביוגרפי של הקונגרס של ארצות הברית (באנגלית)
| --- | --- |
בקרת זהויות :  US Congress: S000662
זכויות להט"ב בגרינלנד

| --- | --- |

גרינלנד
 מעמד בחוק:  הומוסקסואליות לא הופללה מעולם בגרינלנד, חוקית מאז 1933, גיל ההסכמה השתווה בשנת 1977 (על פי החוק הדני)
 טרנסג'נדריות:  ישנה הכרה בשינוי מגדר מאז 1975
 שירות צבאי:  להט"בים מורשים לשרת, דנמרק אחראית על ההגנה
 הגנה מפני אפליה:  ישנה הגנה מסוימת בחוק מפני אפליה על רקע נטייה מינית
 זכויות משפחה
 הכרה בזוגיות חד־מינית:  ישנה הכרה בשותפות רשומה מאז 1996 ובנישואים חד מיניים מאז 2016
 אימוץ:  ישנה הכרה באימוץ חורג מאז 2009 ואימוץ משותף מאז 2016
 
 הצבעה על הצהרת האו"ם:  גרינלנד מיוצגת באו"ם על ידי דנמרק אשר הצביעה בעד
מעמד זכויותיהם של לסביות, הומואים, טרנסג'נדרים וביסקסואלים (להט"ב) בגרינלנד הוא מהמתקדמים ביותר ביבשת אמריקה ובכללי בעולם, בעודו דומה לאלו שבדנמרק ומערב אירופה. פעילות הומוסקסואלית חוקית הן לגברים והן לנשים מאז 1933, עם גיל הסכמה שווה לזוגות הטרוסקסואלים מאז 1977. במדינה ישנם מספר חוקים המגנים על להט"בים נגד אפליה. לזוגות חד-מיניים הייתה גישה לשותפויות רשומות מה שסיפק להם כמעט את כל הזכויות אשר ניתנו לזוגות הטרוסקסואלים נשואים משנת 1996 עד 2016. ב-1 באפריל 2016, נכנס לתוקף חוק המבטל את חוק השותפות הרשומה ומתיר הכרה בנישואים חד-מיניים.
ב-1979 העניקה דנמרק שלטון בית לגרינלנד ובשנת 2009 הרחיבה את שלטונה העצמי, אם כי היא עדיין משפיעה על התרבות והפוליטיקה של האי. גרינלנד נחשבת לליברלית ביותר מבחינה חברתית כלפי זכויות להט"ב בעוד הקבלה של הומוסקסואליות ומערכות יחסים חד-מיניות גבוהה ודיווחים על אפליה כלפי להט"בים נדירים. עם זאת, בשל אוכלוסייתה הקטנה והמפוזרת של גרינלנד, להט"בים גרינלנדים רבים עברו לקופנהגן בדנמרק.
מעמד בחוק

כפי שהותרה בחוק בדנמרק בשנת 1933, פעילות הומוסקסואלית חוקית בגרינלנד בעוד גיל ההסכמה של זוגות חד מיניים הושווה לזוגות הטרוסקסואלים בשנת 1977 לגיל 15.
הכרה במערכות יחסים חד מיניות

גרינלנד אימצה את חוק השותפות הרשומה של דנמרק ב-1 ביולי 1996. באותה תקופה הייתה התנגדות מועטה לשותפויות רשומות עבור זוגות חד מיניים מצד אנשי דת ומחוקקים שמרנים, שבחרו מאוחר יותר להימנע בהצבעה לחקיקתה. הצעת החוק התקבלה בפרלמנט הגרינלנדי 15–0 ו-12 נמנעים, ולאחר מכן על ידי הפרלמנט הדני ברוב של 104 תומכים מול מתנגד 1. הזוג החד-מיני הראשון שנרשם באמצעותו עשה זאת ב-2002.
במרץ 2015 הציג חבר הפרלמנט ג'וסטוס הנסן, ממפלגת הדמוקרטים, הצעת חוק להכשרת נישואים חד-מיניים בגרינלנד, שכללה גם זכויות אימוץ ושינויים נוספים בדיני המשפחה בגרינלנד עבור זוגות חד מיניים. הצעת החוק אושרה פה אחד (27–0) על ידי הפרלמנט הגרינלנדי ב-26 במאי 2015, אך נדרשה לאישור דני לפני כניסתה לתוקף. בתחילה, הצעת החוק הייתה אמורה להיכנס לתוקף ב-1 באוקטובר 2015, אך פגה עקב הבחירות הכלליות בדנמרק ביוני 2015. לכן, ההליך הפרלמנטרי היה צריך להתחיל מחדש וממשלת ונסטר החדשה העלתה הצעת חוק זהה לסדר היום לקריאה ראשונה ב-5 בנובמבר 2015. ב-19 בינואר 2016 אישר הפולקטינג (הפרלמנט הדני) את ההצעה פה אחד עם כ־108 תומכים והצעת החוק קיבלה הסכמה מלכותית על ידי המלכה מרגרה השנייה ב-3 בפברואר 2016. חלקי החוק הנוגעים לנישואין נכנסו לתוקף ב-1 באפריל 2016. עם כניסתו לתוקף, ביטלה גרינלנד את חוק השותפות הרשומה הקודם.
אימוץ והורות

זוגות חד מיניים אשר נמצאו במעמד זוגיות רשומה הורשו לאמץ את ילדיהם החורגים מאז 1 ביוני 2009. לאחר התרתם של נישואים חד מיניים בגרינלנד, הורשו זוגות חד מיניים לאמץ ילדים במשותף מאז 1 ביולי 2016.
חוק המתיר הפריה חוץ-גופית (IVF) לזוגות נשים לסביות אושר בשנת 2006.
הגנה מפני אפליה

מאז 2010, גרינלנד הוציאה מחוץ לחוק דברי שטנה וסיפקה החמרת ענישה לפשעי שנאה על רקע נטייה מינית. סעיף 100 לחוק הפלילי אוסר על "דיבור שעלול לקפח, לאיים או לבזות אנשים על בסיס נטייתם המינית", בין היתר.
עם זאת, לגרינלנד אין חוקים נגד אפליה בתעסוקה, סחורות ושירותים, שירותי בריאות או חינוך על רקע נטייה מינית או זהות מגדרית. החוקים הדנים נגד אפליה אינם חלים על גרינלנד. החוק היחיד למניעת אפליה בגרינלנד הוא חוק מספר 3 מ-29 בנובמבר 2013 על "שוויון בין גברים לנשים" האוסר על אפליה על בסיס מגדר בלבד.
מועצת זכויות האדם של גרינלנד, הממומנת מתקציב המדינה, מקדמת ומגינה על זכויות האדם בגרינלנד בהם זכויות להט"ב. המועצה מוזמנת לעיתים להשתתפות בחיזוק ובגיבוש זכויות האדם, ועובדת בשיתוף פעולה הדוק עם המכון הדני לזכויות אדם.
מלבד הגשת תיק לבית המשפט או פנייה לנציב תלונות הציבור של גרינלנד, לא קיים הליך תלונות לאומי שבו ניתן להעלות תלונות משפטיות על אפליה במדינה. עם זאת, מקרים של אפליה על רקע נטייה מינית או זהות מגדרית הם נדירים אם בכלל מתרחשים.
זהות מגדרית

החוק הנוגע לעיקור וסירוס של ממלכת דנמרק נכנס לתוקף בגרינלנד ב-1975, אשר התיר בחוק העברת ניתוח להתאמה מגדרית במדינה עבור טרנסג'נדרים.
טרנסג'נדרים בגרינלנד רשאים לשנות את מגדרם במסמכי הזהות הרשמיים שלהם. חוק שהתקבל ב-2016 בצו מאפשר שינוי מגדר משפטי על בסיס הגדרה עצמית. טרנסג'נדרים רשאים להגיש בקשה לשינוי מינם החוקי מבלי העברת ניתוח לשינוי מין, טיפול הורמונלי, עיקור או קבלת אבחנה רפואית.
מאז 2016, גרינלנדים מעל גיל 18 המעוניינים להגיש בקשה לשינוי מין חוקי יכולים לעשות זאת על ידי הצהרה שהם מעוניינים לשנות את מגדרם החוקי שלהם, לאחר "תקופת הרהור" של שישה חודשים על מנת לאשר את בקשתם.
מלבד זכר ונקבה, דרכונים גרינלנדים זמינים עם תיאור מגדר א-בינארי עם הסימון "X".
תנאי מחיה

בשל אוכלוסייתה הקטנה והמפוזרת, אין כמעט סצנת להט"ב בגרינלנד. במספר מועדוני לילה וברים בבירה נוק ישנו קהל מעורב של הומואים והטרוסקסואלים. לאורך השנים דווח כי להט"בים גרינלנדים רבים עברו לסיסימיוט, אילוליסאט, נוק או קופנהגן בדנמרק. בעבר היה ארגון גרינלנדי לזכויות להט"ב בשם "Qaamaneq" בין השנים 2002 ל-2007 שארגן אירועים חברתיים שונים. הארגון הוקם מחדש בשנת 2014 בשם "LGBT Qaamaneq".
האתר "GlobalGayz" מתאר את גרינלנד כמודל לחיקוי זכויות להט"ב באומרו: "בנישואים הומוסקסואלים... גרינלנד הייתה נבדלת בין כמעט כל מדינות אחרות בעולם. הנושא כמעט ולא גרם ללבו של איש לדלג על פעימה. מדינות אחרות שמתירות כעת נישואים הומוסקסואלים חוו הפגנות דרמטיות, התנגדות ועיכוב, אפילו בדנמרק... בגרינלנד לא היו דרישות ברחובות לשוויון בנישואים, לא הסברה ממושכת, מעט מאוד דיונים ממשלתיים ולמעשה ללא סיקור תקשורתי. ואכן, יליד אחד אמר "זכויות הלהט"ב הגיעו מעבודתם של סטרייטים".
ב-15 במאי 2010 ערכה גרינלנד את מצעד הגאווה הראשון שלה בעיר הבירה נוק במהלכו השתתפו כ-1,000 איש, מה שהפך את ציונו להפגנה השנייה בגודלה בתולדות המדינה. נציגים מהמפלגה הדמוקרטית צעדו בקדמת המצעד. בשנת 2012, נאמה במהלכו ראש העיר אסי קמניץ נרופ (אנ').
טבלת סיכום

| --- | --- |
פעילות הומוסקסואלית חוקית:  (מאז 1933)
גיל הסכמה שווה לזוגות הטרוסקסואלים:  (מאז 1977)
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה על רקע דברי שנאה:  (מאז 2010)
חוקים נגד אפליה על רקע זהות מגדרית: 
נישואים חד מיניים:  (מאז 2016)
הכרה בזוגות חד מיניים (איחוד אזרחי, שותפות לחיים):  (מאז 1996)
אימוץ משותף של זוגות חד מיניים:  (מאז 2009)
אימוץ ילד חורג על ידי זוגות חד מיניים:  (מאז 2016)
להט"בים מוצהרים רשאיים לשרת בצבא:  (מאז 1978, דנמרק אחראית להגנה)
זכות לשינוי מגדר בחוק:  (מאז 1975)
גישה להפריה חוץ-גופית לזוגות לסביות:  (מאז 2006)
פונדקאות מסחרית לזוגות גברים הומוסקסואלים: (לא חוקי עבור הטרוסקסואלים גם כן)
גברים המקיימים יחסי מין עם גברים רשאיים לתרום דם:  / (מאז מרץ 2020, לאחר תקופת דחייה של 4 חודשים. תקופת הדחייה מבוטלת אם האדם נמצא במערכת יחסים מונוגמית יציבה)
הערות שוליים

1 2  Gay Greenland News & Reports, web.archive.org, ‏2009-06-08
↑  Yuval Merin, Equality for Same-Sex Couples: The Legal Recognition of Gay Partnerships in Europe and the United States, University of Chicago Press, 2010-02-15, ISBN 978-0-226-52033-9. (באנגלית)
1 2  Gay Greenland--Past and Present - GlobalGayz, www.globalgayz.com
↑  Folketinget - Ugeplaner 45-2015, web.archive.org, ‏2016-03-04
↑  Same sex couples can now officially marry in Greenland · PinkNews, web.archive.org, ‏2016-04-02
↑  Første homoseksuelle par viet i kirken | KNR, web.archive.org, ‏2016-04-02
↑  Regelsæt database, inatsisit.gl
↑  Country Reports on Human Rights Practices, web.archive.org, ‏2017-03-07
↑  Denmark: X in Passports and New Trans Law Works, TGEU, ‏2014-09-12 (באנגלית)
1 2  Denmark - GlobalGayz, www.globalgayz.com
↑  Dan Allen 6/15/2010, WorldWatch: Greenland's First Gay Pride, LOGO News
↑  Nuuk's Gay Pride parade a success - Sikunews, archive.md, ‏2011-07-16
↑  Gay Greenland--Past and Present - GlobalGayz, www.globalgayz.com
חוש-חש הבלש (סדרת אנימציה, 2015)

| --- | --- |
 סוגה:  אנימציה לילדים, קומדיה, הרפתקאות
 יוצרים:  ברונו ביאנצ'י
 מדבבים בעברית:  ערוץ הילדים: גדי לוי, שירה נאור, גלעד קלטר, יורם יוספסברג, ערן מור, דן קיזלר, ענת ארליך ערוץ ג'וניור: יובל בינדר, אור אלטמן, גלעד קלטר, גילן שחף, דייוויד זיסקינד, ברק ברויטמן
 ארץ מקור:  ארצות הברית ארצות הברית
 שפות:  אנגלית 
 מספר עונות:  4
 מספר פרקים:  52
 הפקה
 חברת הפקה:  DHX מדיה 
 הפצה:  DHX מדיה, נטפליקס 
 אורך פרק:  22-23 דקות.
 שידור
 רשת שידור:  נטפליקס Teletoon
 רשת שידור בישראל:  ערוץ הילדים ערוץ ג'וניור (דיבוב מחדש, 2021)
 תקופת שידור מקורית:  3 בינואר 2015 – 18 במאי 2018
 קישורים חיצוניים
 אתר רשמי
 דף התוכנית ב-IMDb
 
חוש-חש הבלש (באנגלית: Inspector Gadget) היא סדרת הנפשה ממוחשבת המשמשת כאתחול לסדרה בעלת אותו שם. הסדרה הופקה על ידי Teletoon ו-DHX Media, ושודרה במקור בערוץ Cartoon Network האמריקאי בשנת 2015.
בישראל הסדרה שודרה בדיבוב עברי בערוץ הילדים, החל משנת 2015 עד 2017. בשנת 2021 הסדרה דובבה מחדש לעברית והחלה להיות משודרת בערוץ ג'וניור.
עלילה

הסדרה מתחילה שטאלון - האחיין המרושע של ד"ר רשע, מציל את ד"ר רשע בקרח בקוטב הדרומי, המשימה שהד"ר נתן לו הוא שהוא התחזה לאהוב של קרן ויחזיר את היד הביונית שלו, לאחר מכן חוש חש וחבריו מלווים על ידי שפמון למפקדה הסודית שבה פרופסור מטורף בשם סליקסטיין בונה לחוש חש את הגאדג'טים החדשים שלו, חוש חש נפרד מהמכונית הישנה ומשתמש בחדשה שהפרופסור בנה, קרן עכשיו בת 17 ומשתמשת במחשב הולוגרמה, המפקח שפמון מביא לחוש חש הודעות הולוגרמה מפוצצות, וטאלון עוזר לד"ר רשע לשלוח סוכני רשע שונים כדי להילחם בחוש חש וחבריו.
דמויות

חוש-חש הבלש: בלש מפוזר, מגושם ולא-יוצלח שבגופו הושתלו אביזרים ביוניים רבים המכונים גאדג'טים. דובב על ידי גדי לוי בדיבוב של ערוץ הילדים, ועל ידי יובל בינדר בדיבוב של ג'וניור.
קרן: אחייניתו של חוש-חש. בסדרה החדשה עכשיו היא בת 17 והיא משתמשת במחשב הולוגרמה בעזרת הידיים שלה, שהיא פגשה את טאלון היא התאהבה בו אבל מאז שהיא גילתה שהוא רשע והיא עוזרת לדודה חוש חש להילחם במזימות שלו, אם כי עדיין יש ביניהם סימני חיבה כלשהם. דובבה על ידי שירה נאור ולורן סביר בדיבוב של ערוץ הילדים, ועל ידי אור אלטמן בדיבוב של ג'וניור.
מוח: כלבהּ של קרן. הוא עוזר לה לשמור על חוש-חש מפני סכנות ולהילחם בפשע.
ד"ר רשע (יורם יוספסברג בדיבוב של ערוץ הילדים): הנבל הראשי בסדרה. מנהיג ארגון פשע אכזרי. בתחילת הסדרה היה תקוע בקוטב הדרומי ואחיינו טאלון עזר לו להחזיר את היד הביונית שלו. דובב על ידי יורם יוספסברג בדיבוב של ערוץ הילדים, ועל ידי דייוויד זיסקינד בדיבוב של ג'וניור.
המפקח שפמון: הבוס של חוש-חש. בסדרה החדשה מביא לחוש חש בתחילת כל פרק מודעת הולוגרמה ולאחר שחוש חש קורא את המודעה היא מתפוצצת על המפקח. דובב על ידי גלעד קלטר בשני הדיבובים.
פרופסור וון סליקסטיין: פרופסור אשר ממציא לחוש חש טכנולוגיה מתקדמת. דובב על ידי ערן מור בדיבוב של ערוץ הילדים, ועל ידי גילן שחף בדיבוב של ג'וניור.
טאלון: אחיינו המרושע של ד"ר רשע העוזר לו לשלוח סוכני רשע שונים ולהשתלט על העולם, טאלון התחזה לבחור נחמד כדי שקרן תאהב בו אבל שקרן גילתה שהוא רשע חוש חש עוזר לה להילחם בו וגם בדודו ד"ר רשע, לעומת זאת יש בינו ולבין קרן עדיין סימני חיבה. דובב על ידי דן קיזלר בדיבוב של ערוץ הילדים, ועל ידי ברק ברויטמן בדיבוב של ג'וניור.
חוובי

| --- | --- |

 נתונים כלליים
 סוג:  חברה ציבורית
 מייסדים:  לאון לי
 תקופת הפעילות:  2013–הווה (כ־11 שנים)
 מיקום המטה:  סיישל
 ענפי תעשייה:  cryptocurrency exchange 
 מנכ"ל:  לאון לי
  
 https://www.huobi.com
 
חוובי ואנג (באנגלית: Huobi; בסינית: 火币网; בפין-יין: Huǒbìwǎng) היא בורסה למטבעות מבוזרים המבוססת בסיישל. היא נוסדה על ידי לאון לי ב-2013 בסין. ב-2018 נרשמה כחברה ציבורית בהונג קונג והקימה שלוחות בקוריאה הדרומית, יפן וארצות הברית. נכון ל-2020 רשמה החברה נפח מסחר שנתי של כ-2.3 טריליון דולר.
היסטוריה

חוובי נוסדה ב-2013 על ידי היזם לאון לי, מהנדס מחשוב בוגר אוניברסיטת צינגהואה, ונרשמה כחברה פרטית בסין. במאי אותה שנה רכשה את שם התחום Huobi.com. באוגוסט פתחה סימולציית פלטפורמת מסחר וב-1 בספטמבר השיקה פלטפורמה אמיתית המאפשרת מסחר בביטקוין. כעבור חודשיים קיבלה מספר השקעות אנג'ל מידי דאי ז'יקאנג וז'ן פונד, ובשנה הבאה גייסה סכום בגובה 10 מיליון דולר מידי חברת סקויה קפיטל במסגרת השקעת קרן הון סיכון.
החברה הפכה לבורסת המטבעות המבוזרים הגדולה ביותר בסין לאחר שחצה נפח המסחר שלה את רף ה-30 מיליארד יואן. ביוני 2016 עמד שווי סך העסקאות שלה על טריליון יואן, ובנובמבר אותה שנה על 1.7 טריליון, יותר מ-60 אחוז מסך שווי השוק של מטבע הביטקוין באותה העת. בדצמבר עמד נפח המסחר היומי של החברה על 200 מיליארד יואן.
לקראת סוף שנת 2014 הודיעה החברה דרך חשבון הוואיבו שלה כי בטעות שלחה 920 מטבעות ביטקוין ו-8,100 מטבעות לייטקוין אשר היו שווים באותה העת כ-2.2 מיליון דולר ל-27 כתובות ארנק שגויות. משתמש אחר ברשת וואיבו העונה לשם "מרכז המידע למטבעות מבוזרים" טען כי הכמות האמיתית היא למעשה 5,000 מטבעות ביטקוין ו-50,000 מטבעות לייטקוין. לטענת החברה רוב הכסף האבוד הושב בסופו של דבר.
הבנק המרכזי של סין חשף באוגוסט 2017 כי חוובי השקיעה יחד עם חברת OKCoin כ-150 מיליון דולר מכספי לקוחותיה באפיקי "מוצרים לניהול הון". הכספים נמצאו ככל הנראה בחשבונות העובר ושב של לקוחות החברה ולא נעשה בהם שימוש במשך זמן רב. עד לאותה העת לא גבו הבורסות הסיניות עמלות עסקה מלקוחותיהן, זאת בניגוד לחברות המסחר המקבילות בעולם, מדיניות שנחשבה למשונה ועוררה שאלות בנוגע למקור רווחיהן. חוובי סירבה להגיב להאשמות.
מאוחר יותר באותה שנה אסרה סין על הצעות מטבע ראשוניות ומסחר בבורסות למטבעות מבוזרים בין גבולותיה. בצעד זה הפכה את נכסיהם של אנשים רבים לחסרי ערך, חלקם לקוחות של החברה. בתגובה החלה חוובי להתאים את תצורתה לתהליך התרחבות עולמי, ובאוקטובר אותה שנה הקימה משרדים בסיאול, קוריאה הדרומית, שם פתחה במסחר במרץ 2018.
בנובמבר פתחה החברה את שעריה בפני תושבי סינגפור כשפתחה פלטפורמת מסחר חדשה במדינה, ורשמה באותו החודש בלבד נפח מסחר בגובה של שלושים מיליארד יואן. כעבור חודש הקימה משרד בטוקיו והודיעה על כוונתה להקים שתי בורסות נוספות ביפן בתחילת שנת 2018 יחד עם קבוצת ההחזקות SBI.
בדומה לבורסות רבות בעולם השיקה חוובי מטבע מבוזר משלה ב-22 בינואר 2018 בשם "אסימון חוובי", והודיעה כי לא תערוך הצעת מטבע ראשונית כנהוג, אלא תחלק כ-60 אחוזים ממכסת המטבעות המקסימלית למשתמשים אשר ירכשו חבילות שונות על גבי הפלטפורמה שלה בעזרת מטבעות טתר, ותשמור את 40 האחוזים הנותרים לתפעול הפלטפורמה. המטבע נבנה כחוזה חכם על רשת אתריום (ERC-20). כעבור מספר שנים השיקה החברה אף רשת בלוקצ'יין עצמאית שיצרה, בשם רשת חוובי.
החברה החלה להיסחר בבורסה לניירות ערך בהונג קונג באוגוסט 2018 לאחר שעקפה את מרבית הפרוצדורות והנהלים הבירוקרטים הכרוכים בהנפקה ראשונה לציבור כאשר רכשה כ-74 אחוזים מהחברה הציבורית ההונג-קונגית לייצוא מוצרי חשמל, פנטרוניקס החזקות.
אקו-סיסטם > רשת חוובי

רשת חוובי (HECO) היא הבלוקצ'יין הרשמי של החברה. היא נוסדה ב-21 בדצמבר 2020 במטרה ליצור פלטפורמה עצמאית לחברה עליה יהיה ניתן לפרוס חוזים חכמים ולבנות יישומים מבוזרים.
אקו-סיסטם > אסימון חוובי

אסימון חוובי (HT) הוא המטבע הרשמי של החברה ומשמש כיחידת תשתית ותפעול לזירת המסחר ולבלוקצ'יין שלה. המטבע נבנה כחוזה חכם על גבי רשת אתריום ומכסתו המקסימלית היא 500 מיליון יחידות.
זלמן יפרויקין

| --- | --- |
אין תמונה חופשית
 לידה:  18 באפריל 1893 מז'ייקי, ליטא 
 פטירה:  1 באוקטובר 1966 (בגיל 73) ניו יורק, ארצות הברית 
 שפות היצירה:  יידיש 
 
זלמן יֶפרויקין (נכתב לעיתים אפרויקין; בכתיב יידי: יעפרויקין; באנגלית: Zalman (Salman) Yefroikin;‏ 18 באפריל 1893 - 1 באוקטובר 1966), שנודע גם בשם העט S. Efron, היה סופר יידיש, מחנך ועורך יהודי.